
A FLUX-GATE alternatív meghajtású versenyautójának fejlesztése a 2013-as versenyszezonra

A tudományos munka keretén belül bemutatásra kerül a Flux-Gate Pneumobil csapatának 2013-as versenyautója, melynek meghajtását kizárólag sűrített nitrogén biztosítja. A csapat immár ötödik alkalommal nevezett az Egri Bosch Rexroth által rendezett versenyre. Az érdeklődök megismerhetik a jövő évi fejlesztési irányelvek mellett az autóversenyzés ezen formáját, a csapatot és az eddig elért eredményeket.
A tervezésnél a fő irányvonalat a rendezvény szervezői által megadott műszaki előírások és biztonsági szabályok adták, mindazonáltal ezek lehetővé teszik az egyedi megoldások alkalmazását a jármű minden területén. Így ezen munka keretein belül részletezésre kerül a váz, a motor, a meghajtás rendszere, a motorvezérlés, a futómű és felfüggesztés tervezésének egyes fázisai.



